
	3. sklop: UČENJE UČENJA

	[bookmark: _Hlk208936986]Naziv dejavnosti: 
	Ciljna skupina:  
	Opis dejavnosti:


	SODELOVALNO UČENJE
	1. - 5. razred
	Dejavnost Sodelovalno učenje učencem omogoča, da v spodbudnem in organiziranem okolju dokončajo domače naloge, uredijo nedokončane obveznosti ter se pripravijo na preverjanja znanja in tekmovanja. Skozi medsebojno sodelovanje, pomoč vrstnikom in usmerjanje učitelja razvijajo odgovornost do šolskega dela ter krepijo učne navade. Poseben poudarek bo tudi na razvijanju motivacije za branje, bralne kulture in bralne pismenosti, saj bodo učenci spodbujeni k samostojnemu delu z besedili, razumevanju prebranega in izražanju lastnih misli. Dejavnost prispeva k večji uspešnosti, samozavesti in boljšemu počutju učencev v šolskem okolju.

	PROSTA IGRA
	1. – 5. razreda
	Dejavnost »Prosta igra« bo učencem omogočala razvijati domišljijo, ustvarjalnost ter socialne in čustvene spretnosti. Samostojno ali v skupini se bodo vključevali v različne igre ter pri tem izražali svoje interese in ideje. Poudarek bo na učenju sodelovanja, dogovarjanja in prilagajanja ter oblikovanju spoštljivega odnosa do sovrstnikov, igrač in igral.

	OD KNJIGE DO DOMIŠLJIJE
	1. – 5. razred




	Pri dejavnosti Od knjige do domišljije bomo z učenci skupaj odkrivali bogat in raznolik svet knjig. Prebirali bomo zanimive zgodbe, se o prebranem pogovarjali, izražali svoja mnenja in doživljanja ter vsebine tudi ustvarjalno poustvarjali. Ob obiskih šolske knjižnice bodo učenci spoznavali različne knjige in si jih izposojali za branje. Dejavnost bo namenjena razvijanju bralne kulture, spodbujanju domišljije ter oblikovanju pozitivnega odnosa do knjig in branja.

	ZNAM VEČ
	1. - 4.razred
	Dejavnost Znam več je namenjena učencem, ki potrebujejo dodatno razlago učne snovi ali želijo svoje znanje poglobiti in nadgraditi. V spodbudnem učnem okolju bodo učenci utrjevali vsebine, ki jim predstavljajo izziv, ter razvijali strategije za uspešnejše učenje. Tistim, ki zmorejo več, bodo ponujeni zahtevnejši izzivi, s katerimi bodo lahko razvijali svoje sposobnosti in interese (npr. priprava na tekmovanje). Dejavnost spodbuja individualni napredek, odgovornost za lastno učenje ter krepi samozavest in motivacijo učencev pri doseganju učnih ciljev.

	MINUTKE ZA PRAVLJICO
	1. razred
	Učenci se bodo prepustili domišljiji v pravljični deželi, kje bodo odkrivali pomen pravljic. Poustvarjali bodo njihovo vsebino, izdelovali različne izdelke, risali, barvali ter se vživeli v različne vloge pravljičnih junakov.

	DRUŽABNE IGRE
	2. razred


	Učenci bodo spoznavali družabne igre in ob družabnih igrah spoznali, da cilj vsake igre ni nujno zmaga. Vadili bodo veščine, kot so spoštljivost do drugih, sodelovanje z drugimi soigralci in kako ohranjati mirno kri, tudi če stvari med igro ne tečejo po njihovih načrtih.

	POMAGAMO SI
	3. in 4. razred
	Učenci se bodo seznanili z dejavnostmi za razvijanje pozitivnih medsebojnih odnosov. Spoznali bodo, kako vplivajo čustva, vedenje in komunikacija na odnose med ljudmi.

	DIGIVEDEŽ 3
	3. razred
	Dejavnost bo učencem omogočila, da se spoznajo z osnovami računalništva in digitalnih tehnologij na zanimiv in igriv način. Razvijali bodo svoje digitalne veščine, logično mišljenje in kreativnost, hkrati pa se bodo naučili varne in odgovorne uporabe interneta.

	MALI KONSTRUKTORJI
	3. razred
	Učenci bodo skozi igro, raziskovanje in praktično delo spoznavali osnove konstruktorstva. S pomočjo konstrukcijskih kock bodo izdelovali različne konstrukcije, preizkušali njihovo trdnost in stabilnost ter iskali načine za njihovo izboljšanje. Spoznali bodo tudi osnovne principe prenosa gibanja z zobniki in jih uporabili pri izdelavi preprostih mehanizmov. Pri tem bodo razvijali prostorsko predstavo, ustvarjalnost, natančnost, vztrajnost ter sposobnost načrtovanja in reševanja problemov.

	DIGIVEDEŽ 4 IN 5
	4. in 5. razred
	Dejavnost bo učencem omogočila, da se spoznajo z osnovami računalništva in digitalnih tehnologij na zanimiv in igriv način. Razvijali bodo svoje digitalne veščine, logično mišljenje in kreativnost, hkrati pa se bodo naučili varne in odgovorne uporabe interneta.

	SPOZNAVAM DRUŽABNE IGRE IN IGRE NA PROSTEM
	4. in 5. razred
	Učenci bodo spoznavali različne družabne igre, predstavili svoje najljubše družabne igre, spoznavali pravila iger ter se preizkusili v igri s sovrstniki. Obenem bodo ustvarili »novo« družabno igro ter spoznavali igre na prostem.

	DRUŽIMO SE
	4. in 5. razred

	Učenci bodo spoznavali različne igre in jih nadgrajevali. Gojili spoštljiv odnos do sotekmovalcev in se sprejemali zmago in poraz na spoštljiv način.

	MOJSTRI ANGLEŠČINE
	4. razred
	Pri dejavnosti Mojstri angleščine bodo učenci na igriv in sproščen način utrjevali ter nadgrajevali svoje znanje angleškega jezika. Poseben poudarek bo namenjen širjenju besedišča, razvijanju sporazumevanja, razumevanju preprostih besedil ter uporabi angleščine v vsakdanjih situacijah.
Učenci bodo pri učenju uporabljali tudi sodobno tehnologijo in različne didaktične igre, s katerimi bodo razvijali jezikovne in digitalne spretnosti. Z različnimi oblikami sodelovalnega dela bomo spodbujali medsebojno pomoč, aktivno sodelovanje, samozavest, ustvarjalnost in pozitiven odnos do učenja angleščine.

	NALOGA NI NADLOGA
	5. razred
	V sproščenem vzdušju ob glasbi bodo učenci reševali domače in različne naloge. Reševali bodo tudi preproste Rebuse, Sudoku, slikovne in klasične križanke, miselne zavozlanke, Leseni stolp, Mikado in podobno.

	TAKE ACTION!
	5. - 9. razred








	Vabljeni vsi, ki potrebujete dodatno učno pomoč ali želite nadgraditi svoje znanje angleščine. Lahko se preizkusite tudi v učni pomoči sošolcem.         Učencem bo ob dodatni razlagi nudena pomoč za lažje odpravljanje vrzeli v znanju,  urili  bodo preproste pa tudi zahtevnejše bralne in učne strategije (razumevanje, interpretacija, sklepanje, vrednotenje, poustvarjanje - angleška bralna značka), poglabljali in utrjevali usvojeno znanje.  Nadgrajevali bodo znanje za potrebe tekmovanja iz znanja angleščine ter aktivno sodelovali v eTwinning projektih. Učenci se bodo imeli možnost preizkusiti tudi  v mednarodnem ekipnem tekmovanju Brainfinity, kjer učenci rešujejo logične in praktične izzive iz resničnega življenja. Ob tem bodo smiselno in vodeno uporabljali ter urili svoje IKT veščine. 

	SLOVENŠČINI SEM KOS
	6. – 9. razred






	Pri dejavnosti Slovenščini sem kos bomo učenci utrjevali, nadgrajevali in poglabljali svoje znanje slovenskega jezika. Poseben poudarek bo namenjen razvijanju bralne pismenosti, razumevanju prebranega, bogatenju besednega zaklada ter spodbujanju veselja do branja. Učenci bodo v okviru dejavnosti lahko opravljali tudi bralno značko, se pripravljali na različna tekmovanja iz znanja slovenščine ter ob individualni pomoči odpravljali morebitne vrzeli v znanju. Z medvrstniškim in medgeneracijskim sodelovanjem bomo razvijali medsebojne odnose, krepili občutek pripadnosti ter prispevali k ustvarjanju povezane in spodbudne šolske skupnosti.

	S SLOVENŠČINO NIMAM TEŽAV
	6. – 9. razred





	Pri dejavnosti S slovenščino nimam težav bodo učenci odpravljali vrzeli v znanju in utrjevali svoje znanje ter poglabljali že pridobljeno  znanje; razvijali bodo motivacijo za branje, bralno kulturo in bralno pismenost; razvijali bodo svoje dramske sposobnosti in talente; s pomočjo knjig in besedne umetnosti bodo spoznavali sebe in svoje sposobnosti (močna področja)  … Prav tako bodo lahko v času dejavnosti opravljali bralno značko in se pripravljali na govorne nastope ter na Cankarjevo tekmovanje. Učili se bodo tudi javnega nastopanja na proslavah in kulturnih prireditvah,  koncentracije, medsebojnega sodelovanja, odgovornosti in vztrajnosti ter razvijali dobre medvrstniške odnose.

	CHALLENGE CLUB – SPREJMI IZZIV!
	6. – 9. razred








	Pri dejavnosti Challenge Club – Sprejmi izziv! se bodo učenci vsak teden srečevali z novimi in raznolikimi izzivi, ki bodo spodbujali njihovo radovednost, ustvarjalnost in iznajdljivost. Preizkušali se bodo v logičnih in detektivskih ugankah, skupinskih igrah, ustvarjalnih in praktičnih nalogah, digitalnih izzivih, raziskovanju, razbijanju kod ter timskih problemskih izzivih. Pri iskanju rešitev bodo uporabljali različne strategije, povezovali znanje z novimi situacijami ter odkrivali, da do cilja pogosto vodi več različnih poti. Dejavnost bo temeljila na aktivnem in izkustvenem učenju ter bo učence spodbujala k sodelovanju, kritičnemu razmišljanju, samostojnosti in iskanju izvirnih rešitev. Del izzivov bodo učenci skozi leto zasnovali tudi sami in z njimi preizkusili svoje vrstnike.

	RAZISKUJEM, RAZUMEM
	6. – 9. razred




	Učenci razvijajo učinkovite učne strategije, samostojnost pri učenju ter poglabljajo in nadgrajujejo svoje znanje. Razvijajo raziskovalne, inovativne in digitalne veščine ter sposobnosti reševanja problemov, ki jih lahko uporabijo tudi pri tekmovanjih. Ob tem razvijajo sposobnosti sodelovanja, načrtovanja in organiziranja ter se učijo prepoznavati in reševati aktualne probleme šole in okolja ter načrtovati svoj nadaljnji osebni in karierni razvoj.

	MATEMATIKA PLUS
	6. razred






	Pri tej dejavnosti bodo učenci utrjevali, poglabljali in nadgrajevali svoje znanje iz matematike. Učenci bodo razvijali samostojno in sodelovalno učenje, uporabo različnih virov ter strategij reševanja problemov. Poudarek je na poglabljanju razumevanja matematičnih konceptov in na povezovanju znanja med področji. Krepili bodo motivacijo, vztrajnost in pozitiven odnos do matematike ter do lastnega napredka, hkrati pa bodo razvijali dobre medsebojne odnose. Pripravljali se bodo na šolska matematična tekmovanja in odpravljali morebitne vrzeli v znanju iz matematike.

	MATEMATIČNI IZZIVI







	7. in 9. razred

	Pri dejavnosti Matematični izzivi bodo učenci utrjevali, nadgrajevali in poglabljali svoje matematično znanje. Poseben poudarek bo namenjen razvijanju matematičnega mišljenja, logičnega sklepanja, reševanju problemskih nalog ter uporabi matematičnega znanja v različnih življenjskih situacijah. Učenci bodo smiselno uporabljali tudi IKT za utrjevanje matematičnih vsebin, reševanje problemskih nalog ter razvijanje digitalnih in matematičnih kompetenc, ob tem pa se bodo z različnimi sprostitvenimi dejavnostmi sprostili med učenjem.
Z različnimi oblikami sodelovalnega dela bomo spodbujali medsebojno pomoč, vztrajnost, natančnost in pozitiven odnos do matematike.

	EVROPA SMO MI
	7. in 9. razred





	Pri dejavnosti “Evropa smo mi” bodo učenci spoznavali raznolikost evropskih držav, kultur, jezikov in tradicij ter razvijali evropske kompetence. Skozi različne aktivnosti bodo krepili sodelovanje, sporazumevanje, strpnost, medkulturno razumevanje in spoštovanje različnosti. Povezovali se bodo z učenci in učitelji iz drugih evropskih držav ter sodelovali pri skupnih dejavnostih. Ustvarjali bomo priložnosti za medkulturno izmenjavo, nova poznanstva in bogatenje izkušenj vseh udeležencev, od vrtca do šole.

	ANGLEŠČINI SMO KOS
	7. razred








	Pri dejavnosti Angleščini smo kos bodo učenci utrjevali, nadgrajevali in poglabljali svoje znanje angleškega jezika. Poseben poudarek bo namenjen razvijanju sporazumevalnih zmožnosti, širjenju besedišča, pravilni rabi jezika, razumevanju besedil ter uporabi angleščine v različnih življenjskih situacijah. Učenci bodo smiselno uporabljali tudi sodobno tehnologijo za utrjevanje jezikovnih vsebin, razvijanje jezikovnih in digitalnih kompetenc ter ustvarjalno sporazumevanje v angleškem jeziku, ob tem pa se bodo z različnimi sprostitvenimi in igrivimi dejavnostmi sprostili med učenjem. Z različnimi oblikami sodelovalnega dela bomo spodbujali medsebojno pomoč, aktivno sodelovanje, samozavest pri uporabi angleščine, vztrajnost, ustvarjalnost ter pozitiven odnos do učenja tujega jezika.

	KEMIJA +
	8. in 9. razred


	Učenci bodo poglobili in razširili znanje s področja kemije. Razvijali bodo veščine samostojnega in sodelovalnega učenja, veščine načrtovanja ter dela v skupini. Učenci se bodo pripravljali na tekmovanje iz kemije.  Odkrivali in razvijali bodo osebne interese ter talente.  

	ZNANSTVENI IZZIV
	8. in 9. razred

	Učenci se bodo pripravljali na tekmovanje iz znanja astronomije in fizike.  Odkrivali in razvijali bodo osebne interese ter talente.  

	ODKLOPI NEZNANJE (FIZIKE)
	8. in 9. razred

	Učenci bodo poglobili in razširili znanje s področja fizike. Razvijali bodo veščine samostojnega in sodelovalnega učenja, veščine načrtovanja ter dela v skupini.

	TEHNIŠKI LABORATORIJ
	8. in 9. razred

	Učenci bodo skozi praktično in ustvarjalno delo spoznavali osnove modelarstva. Izdelovali bodo različne modele letal, drsalce in škatlaste zmaje ter pri tem razvijali spretnosti načrtovanja, izdelave, preizkušanja in izboljševanja izdelkov. Spoznali bodo tudi osnove programiranja in uporabe micro:bita ter ga povezovali z različnimi tehničnimi in ustvarjalnimi projekti. Pri delu bodo razvijali ustvarjalnost, natančnost, vztrajnost, samostojnost in sposobnost reševanja tehničnih problemov.

	MATEMATIČNI IZZIVI
	8. razred




	Učenci bodo na sproščen in ustvarjalen način poglabljali in utrjevali matematično znanje 8. razreda. Snov bodo podrobneje obravnavali, jo povezovali z vsakdanjimi situacijami ter do matematičnih pojmov in rešitev prihajali tudi s pomočjo različnih miselnih, logičnih in praktičnih izzivov. Poudarek bo na razumevanju, samostojnem razmišljanju, iskanju različnih poti do rešitve ter razvijanju matematičnega mišljenja.

	VSEŽIVLJENJSKO UČENJE
	8. razred






	Učenje je proces, ki nas spremlja vse življenje, saj se svet okoli nas nenehno spreminja in nam prinaša nove izzive ter znanja. Z različnimi življenjskimi izkušnjami se učimo tako doma kot v šoli, pozneje pa tudi na delovnem mestu in v vsakdanjem življenju. Pri dejavnosti Vseživljenjsko učenje bodo učenci razvijali in utrjevali uporabne praktične veščine, ki jim bodo pomagale pri večji samostojnosti in lažjem prehodu v obdobje adolescence. Spoznali in preizkusili bodo različna področja, kot so prva pomoč, priprava hrane, vrtnarjenje, obdelava fotografij in druge vsakodnevne spretnosti.

	ETWINNING NAS POVEZUJE
	9. razred







	V okviru dejavnosti RaP eTwinning nas povezuje se bodo učenci povezovali z vrstniki iz različnih evropskih držav ter skozi sodelovanje razvijali znanje, digitalne spretnosti in medkulturno razumevanje. Pri skupnih dejavnostih bodo uporabljali različna digitalna orodja, izmenjevali ideje, predstavljali svojo šolo, kraj in kulturo ter sodelovali pri pripravi skupnih izdelkov.
Delo bo temeljilo na sodelovalnem učenju, komunikaciji v tujem jeziku in aktivnem vključevanju vseh učencev. Ob tem bodo razvijali ustvarjalnost, timsko delo, odgovornost in spoštovanje kulturne raznolikosti. Dejavnost bo učencem omogočila pridobivanje novih znanj in izkušenj ter jih spodbujala k odprtosti, sodelovanju in povezovanju z vrstniki po Evropi.




